Иван Вазов
На Х.

chitanka.info

За твойта, Анно, хубост безподобна,

със дивите си прелести способна

пустинника, в пост побелял,

да вкара в грях и смъртно изкушение,

да бях цар, ах! — с възторг, без двоумение

престолът си бих ти дал!

За твоите очи, от ден по-ясни,

по-черни от нощта пламенни страсти,

за един само поглед мил

небето сине, вечността нетленна

на твойте нозе бих сложил!

Аз давам ти това, о, моя мила,

което всуе в бога би търсила

и в никое тук божество…

Сърцето ми цяло принадлежи ти,

над него облегни си ти гърдите,

за тебе бие само то…

1881

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.